Ներքին Մերխեուլ

Ներքին Մերխեուլ ( աբխազ.` Ҵаҟатәи Мархьаул, վրաց.` ქვემო მერხეული), հայաբնակ գյուղ Աբխազիայի Գուլրիփշի շրջանում, Գուլրիփշից 4 կմ հյուսիս։ Գտնվում է ծովի մակարդակից 120 մ բարձրության վրա։

Բնակչությունը 

1959 թվականին Ներքին Մերխեուլի գյուղական խորհրդի կազմում բնակվում էր 4209 բնակիչ, հիմնականում հայեր, նաև վրացիներ և ռուսներ։ 1989 թվականին գյուղն ուներ 755 բնակիչ, հիմնականում հայեր։

Բնակիչներն զբաղվում էին ծխախոտի, եգիպտացորենի, ցիտրուսային կուլտուրաների մշակությամբ։ Գյուղն ուներ հայկական ութամյա դպրոց, ակումբ և բուժկայան։

Գյուղը հիմնադրել են Տրապիզոնի և Օրդուի շրջակայքի գյուղերից եկած հայերը` 1897 թվականին։

Ծանոթագրություններ 

Աբխազիայի գյուղեր
Աբխազիայի հայաբնակ գյուղեր